stanford-oval/wikipedia huggingface dataset:
The Pipettes

| The Pipettes |
| --- | --- |

 The Pipettes Southamptonissa Englannissa 2005.
Tiedot
Toiminnassa:  2003–
Tyylilaji:  pop, indie pop
Kotipaikka:  Brighton, Yhdistynyt kuningaskunta
Laulukieli:  englanti
Jäsenet:  Gwenno Saunders, laulu   Ani Saunders, laulu   Beth Mburu-Bowie, laulu   Monster Bobby, kitara   Jon Falcone, basso   Seb Falcone, koskettimet   Alex White, rummut  
Entiset jäsenet:  Julia Clark-Lowes, laulu (2003–2005)  Rose Elinor Dougall (Rosay), laulu (2003-2008)  Rebecca Stevens (RiotBecki), laulu (2003-2008)  Anna McDonald, laulu (2008)  Robin of Loxley, rummut (2003–2007)  Jason Adelinia, rummut (2007-2008) 
Levy-yhtiö:  Memphis Industries, 2005–  
Aiheesta muualla
www.thepipettes.co.uk
The Pipettes on brittiläinen indie pop -yhtye, joka on ottanut paljon vaikutteita 1960-luvun tyttöbändeiltä, kuten The Shangri-Las, The Supremes ja The Ronettes.
Historia

Muusikko Monster Bobby perusti yhtyeen vuonna 2003 aikomuksenaan elvyttää perinteikäs Phil Spectorin popsoundi ja päivittää se tälle vuosituhannelle, koska hän oli huomannut millaisen reaktion tyttöbändien kappaleet saivat aikaan hänen DJ-keikoillaan. Yhteistyössä laulaja, runoilija ja valokuvaaja Julia Clark-Lowesin kanssa hän värväsi ystäviä yhtyeeseen paikallisista musiikkipiireistä.
Ryhmää on kutsuttu vain tuotetun popin kokeiluksi, vaikka jäsenet ovat tuottaneet itse itsensä. Miespuoliset taustamuusikot – virallisesti ”The Cassette” – esiintyvät harvoin haastatteluissa tai promokuvissa, ja laulajien roolia korostetaan. Kolmen naispuolisen keulakuvan polkkatäpläiset mekot ja yhdenmukaiset koreografiat ovat suuressa roolissa live-esiintymisissä, kun taas The Cassette pysyttelee vain taustalla.
Keväällä 2005 perustajajäsen Julia jätti yhtyeen keskittyäkseen omaan projektiinsa The Indelicates. Hänen tilalleen tuli aiemmin elektropopsooloartistina toiminut Gwenno. Vuonna 2005 julkaistiin kolme erittäin rajoitetun painoksen vinyylisingleä. Yhtye saikin levytyssopimuksen Memphis Industriesin kanssa pian saman yhtiön The Go! Team -yhtyeen kanssa tehdyn kiertueen jälkeen. Debyyttialbumi We Are the Pipettes julkaistiin Isossa-Britanniassa heinäkuussa 2006.
Yhdysvalloissa yhtyeellä on levytyssopimus Cherrytree Recordsin (osa Interscope Recordsia) kanssa. South by Southwest -festivaaleilla hyvän vastaanoton saaneiden esiintymisten jälkeen vuonna 2007 julkaistiin Your Kisses Are Wasted on Me -EP, joka nousi Billboardin Hot 100 Singles Sales -listalla viidenneksi.
Suomessa yhtye on esiintynyt kahdesti: lokakuussa 2006 loppuunmyydyllä Tavastia-klubilla ja heinäkuussa 2007 Ruisrockissa.
Yhtyeen kokoonpano muuttui huomattavasti kun laulajat Becki ja Rose jättivät yhtyeen huhtikuussa 2008 keskittyäkseen omiin projekteihinsa. Heidän tilalleen tulivat Gwennon sisko Ani Saunders sekä Anna McDonald. Tämän muutoksen myötä yhtyeessä ei enää ollut yhtään alkuperäistä laulajaa. Myös rumpali Jason lähti yhtyeestä ja hänen tilalleen tuli Alex White. Anna McDonald ei pysynyt Pipettesissä kauan vaan hän jätti yhtyeen vielä saman vuoden aikana keskittyäkseen omaan lauluntekijäuraansa. Hänen paikalleen astui laulaja Beth Mburu-Bowie.
Kokoonpano

Gwenno Pipette (oik. Gwenno Saunders) – laulu ja koskettimet (2005–)
Ani Saunders – laulu (2008–)
Beth Mburu-Bowie – laulu (2009–)
Monster Bobby (oik. Bobby Barry) – kitara
Jon Cassette (oik. Jon Falcone) – basso
Seb Cassette (oik. Seb Falcone) – koskettimet
Alex White - rummut (2008-)
Kokoonpano > Entiset jäsenet

Julia Clark-Lowes – laulu (2003-2005)
Becki Pipette tai RiotBecki (oik. Rebecca Stephens) – laulu (2003-2008)
Rose Pipette tai Rosay (oik. Rose Dougall) – laulu ja koskettimet(2003-2008)
Anna McDonald - laulu (2008)
Robin of Loxley (oik. Joseph Beaumont) – rummut (2003-2007)
Jason Cassette (oik. Jason Adelinia) – rummut (2007–2008)
Diskografia > Albumit

We Are the Pipettes (2006)
Earth vs. The Pipettes (2010)
Diskografia > EP:t

Meet the Pipettes (2006)
Your Kisses Are Wasted on Me (2007)
Diskografia > Singlet

Pipettes Christmas Single (2004)
I Like a Boy in Uniform (School Uniform) (2005)
ABC (2005)
Judy (2005)
Dirty Mind (2005)
Your Kisses Are Wasted on Me (2006)
Pull Shapes (2006)
Judy (2006)
Our Love Was Saved By Spacemen (2010)
Stop the Music (2010)
Call Me (2010)
Boo Shuffle (2011)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (englanniksi)
The Pipettes Myspacessa (englanniksi)
Gwenno Pipette Lontoossa 2006.
Gwenno ja Becki Ruisrockissa 2007.
Rose Pipette Ruisrockissa 2007.
Toyota TF108

| Toyota TF108 |
| --- | --- |

Talli:   Toyota
Kuljettajat:  11.  Jarno Trulli 12.  Timo Glock
Teknisiä tietoja
Renkaat:  B Bridgestone
Polttoaine:  Esso
Runko:  Hiilikuitumonokokki
Moottori:  Toyota RVX-08 2,4 l 90° V8
Voimansiirto:  Toyota 7-vaihteinen puoliautomaattinen pituusuuntainen vaihdelaatikko
Kilpailuhistoria
Debyytti:  Australian GP 2008
Kilpailuja:  18
Voittoja:  0
Paalupaikkoja:  0
Nopeimpia kierroksia:  0
Palkintosijoja:  2
MM-pisteitä:  56
Valmistajien maailmanmestaruuksia:  0
Kuljettajien maailmanmestaruuksia:  0
Toyota TF108 on Formula 1 -auto, jota Toyota-talli käytti kaudella 2008. Auto julkistettiin 10. tammikuuta 2008 Kölnissä Saksassa. Autoa kilpailuissa ajoivat Jarno Trulli ja Timo Glock.
Kehitys

TF108:n merkittävimmät muutoksen edelliskauden TF107:ään verrattuna olivat akselivälin kasavattaminen. Tällä muutoksella pyrittiin saamaan autosta tasapainoisempi.
Muutoksia oli tehty myös aerodynamiikan ja jousituksen kanssa. McLarenin kehittämä siltamallinen etusiipi oli auton silmiinpistävin muutos. Aerodynaamikan kohdalla jokainen osa oli käyty lävitse ja talli pyrki tällä optimoimaan koko pakettia.
Myös auton elektroniikkaa oli luonnollisesti muutettu. Suurimmat uudistukset olivat vaihdelaatikko ja uusi pakollinen elektroniikkajärjestelmä ECU, joka oli käytössä kaikilla talleilla kaudella 2008.
Formula 1 -tulokset

Lihavointi tarkoittaa paalupaikkaa ja kursivointi kilpailun nopeinta kierrosta.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | Toyota | Toyota V8 | B |  | AUS | MAL | BHR | ESP | TUR | MON | CAN | FRA | GBR | GER | HUN | EUR | BEL | ITA | SGP | JPN | CHN | BRA | 56 | 5. |
| 2008 | Toyota | Toyota V8 | B |   Jarno Trulli | Kesk. | 4 | 6 | 8 | 10 | 13 | 6 | 3 | 7 | 9 | 7 | 5 | 16 | 13 | Kesk. | 5 | Kesk. | 8 | 56 | 5. |
| 2008 | Toyota | Toyota V8 | B |   Timo Glock | Kesk. | Kesk. | 9 | 11 | 13 | 12 | 4 | 11 | 12 | Kesk. | 2 | 7 | 9 | 11 | 4 | Kesk. | 7 | 6 | 56 | 5. |
Aiheesta muualla

Wikimedia Commonsissa on kuvia tai muita tiedostoja aiheesta .
Kuvia autosta
Autot, jotka kilpailivat Formula 1 -kaudella 2008
Ferrari F2008
BMW Sauber F1.08
Renault R28
Williams FW30
Red Bull RB4
Toyota TF108
Toro Rosso STR2B
Toro Rosso STR3
Honda RA108
Super Aguri SA08
Force India VJM01
McLaren MP4-23
Tuokkola

Tuokkola on suomalainen sukunimi, joka on muun muassa seuraavilla henkilöillä:
Aino Tuokkola (s. 1999), salibandyn pelaaja
J. E. Tuokkola (1882–1959), insinööri, katsastusmies ja autoalan järjestövaikuttaja
Mirjam Tuokkola (s. 1997), jousiampuja
Pekka Tuokkola (s. 1983), jääkiekkomaalivahti
Taavi Tuokkola (1922–1985), kirjailija
Tuomas Tuokkola (s. 1976), jääkiekkovalmentaja
Yrjö Tuokkola (1894–1930), jääkäri.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kouroúpa

Kouroúpa-vuorta, etualalla kylät Plakiás (rannikolla) ja Mýrthios (rinteessä).
| --- | --- |
Sijainti:  Ágios Vasíleios, Réthymno, Kreeta, Kreikka
Korkeus merenpinnasta:  1 001 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Kouroúpa (kreik. Κουρούπα) on vuori Kreetan saarella Kreikassa. Sen korkeus on 1 001 metriä.
Kouroúpa-vuori kulkee Kreetan etelärannikon suuntaisesti Réthymnon alueyksikön eteläosassa Ágios Vasíleioksen kunnan alueella. Se sijaitsee Lefká Óri -vuorten itäpuolella ja voidaan nähdä sen jatkeena. Vuoren korkeimmalla huipulla on sama nimi kuin koko vuorella. Muut korkeimmat huiput ovat Korakiás (Κορακιάς, 736 m) ja Kyrimianoú (Κυριμιανού, 805 m). Kouroúpa-vuoren länsipuolella sijaitsee Kotsifóksen rotko ja kaakkoispuolella Kourtaliótiksen rotko.
Korakiás-huipulla on ollut minolainen vuorenhuippupyhäkkö, jonka arkeologinen kohde tunnetaan myös läheisen kylän mukaan nimellä Atsipádes, ja Kyrimianoú-huipulla myöhempi turvapaikka-asutus nk. pimeillä vuosisadoilla 1100–700-luvuilla eaa. Nykyisin Kouroúpa-huipulla on Pyhälle Hengelle (Ágio Pnévma) omistettu kappeli sekä telemasto.
Tie 61 (Viro)

Kantatie 61 kulkee Keski-Virossa Tarton eteläpuolelta Kambjan kunnan Uhtin kylästä valtatieltä 2 Põlvan keskustaan kantatielle 62.
Tien kulku

Kantatie 61 kulkee seuraavien maakuntien ja kuntien alueella:
Tien kulku > Tartumaa

Kambjan kunta
Tien kulku > Põlvamaa

Põlvan kunta
Tomi Metsäketo

| Tomi Metsäketo |
| --- | --- |

Henkilötiedot
Syntynyt: 22. helmikuuta 1974 (ikä 50) Helsinki
Muusikko
Laulukielet:  suomi, italia, englanti, ruotsi
Tyylilajit:  iskelmä
Aiheesta muualla
www.tomimetsaketo.com
  [ Muokkaa Wikidatassa ] [ ohje ]  
Tomi Arto Juhani Metsäketo (s. 22. helmikuuta 1974 Helsinki) on suomalainen laulaja. Tomi lauloi Cantores Minores -poikakuorossa ja kävi Sibelius-lukiota ja Sibelius-Akatemian oopperaluokkaa. Hän on opiskellut klassista laulua jo poikakuorolaisesta alkaen. Metsäketo laulaa ennen kaikkea italialaisia ja italialaistyylisiä iskelmiä ja serenadeja.
Diskografia > Albumit

Primo, 2002
Tummaa samettia, 2004
Eternamente, 2006
Eternamente Maria, 2006
Roma, 2008
Kuului laulu enkelten, 2010
Rakkautta vain, 2012
Diskografia > Kokoelmat

Kaikki parhaat – 10-vuotisjuhlakokoelma, 2011
Aiheesta muualla

Tomi Metsäkedon kotisivu
Tomi Metsäketo Musiikkituottajat ry.
Yleisradion Euroviisu-sivuilla
Tomi Metsäketo Elävässa arkistossa
Kuvia tai muita tiedostoja aiheesta Tomi Metsäketo Wikimedia Commonsissa
Koriariakasvit

| Koriariakasvit |
| --- | --- |
 Myrttikoriarian (Coriaria myrtifolia) myrkyllisiä hedelmiä.
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit, Embryophyta
Alakaari::  Putkilokasvit, Tracheophyta
Luokka::  Siemenkasvit, Spermatophyta
Alaluokka::  Koppisiemeniset, Angiospermae
Lahko::  Cucurbitales
Heimo::  Koriariakasvit Coriariaceae  DC., nom. cons.
Katso myös
   Koriariakasvit Wikispeciesissä   Koriariakasvit Commonsissa 
Infobox OKNimi-testi OK: 
Koriariakasvit (Coriariaceae) on muutamalajinen kasviheimo koppisiemenisten Cucurbitales-lahkossa, jonka tunnetuin heimo on kurkkukasvit (Cucurbitaceae). Koriariakasveissa on vain yksi suku, koriariat (Coriaria).
Tuntomerkit

Koriariat ovat tavallisesti pensaita, joiden juurinystyröissä on typpeä sitovia Frankia-suvun sädesieniä. Silmut ovat tavallisesti suomuisia. Lehdet sijaitsevat vastakkaisina pareina ja ovat pienikorvakkeisia, ruodittomia ja yksinkertaisia, mutta oksa saattaa näyttää päällisin puolin tarkasteltuna parilehdykkäiseltä lehdeltä ehkäistyneen kasvunsa takia. Kukat ovat yksi- tai kaksineuvoisia; edellisessä tapauksessa kasvit ovat sekasopuisia eli polygaamisia (samassa kasvissa sekä yksi- että kaksineuvoisia kukkia). Kukinto on terttu, ja sen kukat ovat esilehdettömiä. Kehä on kaksikiehkurainen ja heikosti erilaistunut verhiöksi ja teriöksi. Terälehdet ovat möyheitä, usein kölimäisiä. Heteitä on kymmenen, ponnen lokeroside on ohut. Vain tyveltään yhdislehtinen sikiäin koostuu viidestä emilehdestä, joiden vartalot ovat ohuita ja kauttaaltaan luottipintaisia. Hedelmä on kerrannainen, hedelmykset ovat pähkylöitä, joita turvonneet terälehdet ympäröivät ja joiden tyveen vartalot vielä kiinnittyvät.
Levinneisyys

Koriarioiden levinneisyys on hyvin hajanainen. Niitä on eteläisen Tyynenmeren saarilla ja sitä ympäröivillä alueilla pohjoisimpana Japanissa. Sen lisäksi niitä kasvaa Himalajalta Etelä-Kiinaan ulottuvalla alueella ja Välimerenmaiden länsiosissa.
Luokittelu

Aikaisemmin koriariakasvien systemaattinen asema on ollut epävarma. Cronquist (1981) vei heimon Ranunculales-lahkoon eli leinikkikasvien (Ranunculaceae) yhteyteen. Takhtajan (1997) piti sitä omana lahkonaan Rosidae-alaluokassa pääasiassa erillisten emilehtien takia.
Koriarioiden suvussa on viisi lajia.
Koripallon naisten maailmanmestaruuskilpailut 1990

Vuoden 1990 koripallon naisten maailmanmestaruuskilpailut pelattiin Malesiassa 12.–22. heinäkuuta. Kisoihin osallistui 16 maata. Mestaruuden voitti Yhdysvallat, hopeaa saavutti Jugoslavia ja pronssia Kuuba. Turnauksen korikuningatar oli Brasilian Hortência Marcari.
Sijoitukset

Yhdysvallat
Jugoslavia
Kuuba
Tšekkoslovakia
Neuvostoliitto
Australia
Kanada
Bulgaria
Kiina
Brasilia
Etelä-Korea
Japani
Italia
Senegal
Zaire
Malesia
Triandría

| Triandría Τριανδρία |
| --- | --- |
 Kunnallisyksikön sijainti
 Triandría
 Koordinaatit: 40°37′23″N, 22°58′22″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Thessaloniki
Kunta:  Thessaloniki
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  070102
Väkiluku (2011):  9 986
Aikavyöhyke:  UTC+2
 – Kesäaika:  UTC+3
Postinumero:  553 37
Suuntanumero(t):  2310
Rekisterikilpi:  Ν
Infobox OKVirheellinen NIMI-arvo: 
Triandría (kreik. Τριανδρία) on Kreikan kaupunki sekä samanniminen Thessalonikin kunnan kunnallisyksikkö (Δημοτική Ενότητα Τριανδρίας, Dimotikí Enótita Triandrías) ja entinen itsenäinen kunta. Se sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 9 986 (vuonna 2011).
Triandrían kaupunki sijaitsee noin kolme kilometriä Thessalonikin keskustasta kaakkoon ja se on Thessalonikin esikaupunkialuetta. Kaupunki on saanut nimensä, suomeksi ”Triumviraatti”, Thessalonikissa ensimmäisen maailmansodan aikana toimineen niin kutsutun kansallisen puolustuksen hallituksen kolmesta johtajasta, jotka olivat Elefthérios Venizélos, Pávlos Kountouriótis ja Panagiótis Dagklís. Triandría oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Thessalonikin kuntaan.
Aiheesta muualla

Kuvia tai muita tiedostoja aiheesta Triandría Wikimedia Commonsissa
Trials Fusion

| Trials Fusion |
| --- | --- |

Kehittäjä:  RedLynx, Ubisoft Shanghai, Ubisoft Kiev
Julkaisija:  Ubisoft
Jakelija:  Ubisoft
Suunnittelija:  Karri Kiviluoma
Säveltäjä:  Petri Alanko
Pelisarja:  Trials
Julkaistu:   15. huhtikuuta 2014
Lajityyppi:  tasohyppely ja ajopeli
Pelimuoto:  yksinpeli, moninpeli
Ikäluokitus:  ESRB: E   
Alusta:  Microsoft Windows PlayStation 4 Xbox 360 Xbox One
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK  : 
Trials Fusion on RedLynxin kehittämä ja Ubisoftin julkaisema moottoripyöräpeli. Pelissä pyritään läpäisemään moottoripyörillä kolmiulotteisesti kuvattu kaksiulotteinen rata mahdollisimman nopeasti ja vähillä kaatumisilla. Ratojen läpäisemisestä palkitaan mitaleilla.
Eurogamer ja GameSpot antoivat pelille arvosanan 8/10 ja kehuivat sen tasojen suunnittelua ja grafiikkaa sekä sisällön määrää.
Helmikuuhun 2015 mennessä peliä oli myyty yli 1,7 miljoonaa kappaletta.
Aiheesta muualla

Trials Fusion MobyGamesissa (englanniksi)
Koskipuhto

| Koskipuhto |
| --- | --- |
Kaupunki:  Ylivieska
Kaupunginosa nro:  3
Koskipuhto on Ylivieskan 3. kaupunginosa.
Koskipuhdossa on omakotitaloja, kerrostaloja ja rivitaloja sekä teollisuusrakennuksia ja autoliikkeitä.
Koskipuhdon Hamarilla sijaitsee Ylivieskan ainoa virallinen uimaranta, joka on kesäisin erittäin suosittu. Hamarin uimarannan välittömässä läheisyydessä sijaitsee Korpelan Sähkön vesivoimala.
Koskipuhdossa Suvannolla sijaitsee pesäpallokenttä, joka toimii Ylivieskan Kuulan kotikenttänä.
Pesäpallokentän vanha puinen katettu katsomo paloi maan tasalle 14.4.1996.
Nykyisin pesäpallokatsomossa on teräsrakenteiset kattamattomat katsomot ja kentällä on hiekkatekonurmi.
Koskipuhdossa on paljon myös teollisuusrakennuksia, joista mainittakoon Herrforsin voimalaitos, Ruukin tehdas ja Raisioagro (ent. Rehuraisio).
Koskipuhdon teollisuusalueelle johtaa teollisuusrata, joka on nykyisin VR:n omistuksessa.
Teollisuusradan varrella on kaksi tasoristeystä, jotka on varustettu puomeilla.
Kourtaliótiksen rotko

Kourtaliótiksen rotkoa.
| --- | --- |
Sijainti:  Ágios Vasíleios, Réthymno, Kreeta, Kreikka
| --- | --- |
Nimi alkuperäiskielellä:  Φαράγγι Κουρταλιώτη Κουρταλιώτικο Φαράγγι
Tyyppi:  defile (käännä suomeksi) 
muokkaa - muokkaa wikitekstiä - muokkaa Wikidataa
Kourtaliótiksen rotko (kreik. Φαράγγι Κουρταλιώτη, Farángi Kourtalióti) eli Kourtaliótikon rotko (Κουρταλιώτικο Φαράγγι, Kourtaliótiko Farángi) on rotko Kreetan saarella Kreikassa. Se sijaitsee Ágios Vasíleioksen kunnassa noin 22 kilometriä etelään Réthymnosta.
Kourtaliótiksen rotkoa.
Rotkon pituus on noin kolme kilometriä. Se saa alkunsa Koxarén kylän laaksosta ja kulkee Kouroúpa-vuoren ja Xiró Óros -vuoren välissä. Eteläpäässään rotko yhtyy sen itäpuoliseen Fratín rotkoon. Rotkossa virtaa Kourtaliótis- eli Megálos Potamós -joki, joka virtaa alajuoksullaan läpi Prévelin palmumetsän ja laskee mereen Prévelin rannalla.
Rotkovaellus alkaa Koxarén ja Asómatoksen kylien väliseltä tieltä, josta on portaat alas rotkoon. Vaellusta voi jatkaa aina Prévelin rannalle asti.
Aiheesta muualla

Kuvia tai muita tiedostoja aiheesta Kourtaliótiksen rotko Wikimedia Commonsissa
Kirkkovaltio

Kirkkovaltio (ital. Stato della Chiesa [ˈstaːto della ˈkjɛːza], lat. Status Pontificius) oli paavin hallitsema valtio Italiassa ennen kuin yhdistynyt Italian kuningaskunta liitti sen itseensä 1870. Kirkkovaltio muodostui katolisen kirkon omistamista alueista, etenkin Rooman kaupungista ja sen ympäristöstä, ja sen maallinen ja hengellinen hallitsija oli Rooman piispa eli paavi.
Alkuvaiheet

Aluksi kirkon maat tunnettiin nimellä Patrimonium Sancti Petri, Pyhän Pietarin perintö. Rooman kirkko sai omistaa omaisuutta vasta vuodesta 321 lähtien. Maa-alueet kasvoivat nopeasti lahjoitusten ja perintöjen avulla. Katolisen kirkon mukaan ensimmäinen merkittävä lahjoitus oli Kristus vapahtajan basilika (San Giovanni in Laterano), nykyinenkin Rooman katedraali. Myöhemmin tämä niin sanottu Konstantinuksen lahjakirja paljastui väärennökseksi. Kirkko sai lahjoituksina maata Italiassa Syrakusan, Palermon, Ravennan, Genovan ja Rooman ympäristöstä, mutta myös Ranskasta, Afrikasta ja idästä. Suuremmat lahjoitukset päättyivät 600-luvulla tilanteen muuttuessa, mutta paavista oli jo tullut Italian suurin maanomistaja.
Kirkko oli mieluummin Bysantin suojeluksessa kuin Pohjois-Italian langobardien alainen ja perusti myös oman sotajoukon maidensa suojaksi. Paavin suosio Italiassa antoi muutamille paaveille, kuten paavi Gregorius II:lle, tilaisuuden uhmata myös Konstantinopolin keisarin valtaa. Paavi ja Bysantin valta Ravennassa 540–751 pystyivät hillitsemään langobardeja diplomatian, uhkausten ja lahjusten turvin.
Kun Bysantin eksarkaatti kaatui langobardien hyökkäykseen 751 ja langobardit alkoivat uhata Roomaa, kirkko löysi uuden liittolaisen frankeista. Pipin Pieni lähetti armeijat Italiaan 754 ja 756. Hän voitti takaisin valloitetut alueet ja lahjoitti ne paavi Stefanus III:lle. Kaarle Suuri nimesi 781 alueet, joilla paavi hallitsi. Rooman herttuakunta oli näistä merkittävin, ja sen alueeseen liitettiin Ravenna, Pentapolis ja osia Beneventon, Toscanan, Korsikan ja Lombardian herttuakunnista sekä joitain kaupunkeja. Paavin turvallisuuden takasi Frankkien valtakunta. Sen hajottua vuonna 843 paavi Gregorius VII (1073–1085) sai liittolaisekseen Etelä-Italiaa hallitsevat normannit ja Innocentius III (1198–1216) laajensi jälleen kirkon omistuksia. Ranskan kuningas Filip III lahjoitti Gregorius X:lle 1274 Comtat Venaissin’in maa-alueen Avignonin ympäristössä Etelä-Ranskassa.
Vuodet 1305–1378, jolloin paavit asuivat Avignonissa Ranskan kuninkaan suojeluksessa, Kirkkovaltio säilyi virallisesti paavin omistuksessa ja Avignon lisättiin siihen. Se jäi paavien haltuun senkin jälkeen, kun paavius palasi Roomaan.
Kirkkovaltio lakkasi ajoittain olemasta ja palautettiin. Näin kävi 1434 kapinan vuoksi ja Napoleonin sotien aikana. Viimeisen kerran Kirkkovaltio palautettiin 1848 Ranskan ja Itävallan avustuksella.
Laajeneminen

Renessanssin aikana Kirkkovaltio kasvoi jälleen suuresti, etenkin paavi Aleksanteri VI:n ja Julius II:n aikana. Paavista tuli yksi Italian merkittävimmistä hallitsijoista kirkollisen asemansa lisäksi. Suurin osa alueesta oli kuitenkin vain nimellisesti paavin hallinnassa ja suurin osa oli läänitetty eri ruhtinaille. Paavin valta palautui vasta 1500-luvulla, jolloin paavin maallinen valta oli jo vähenemässä. Suurimmassa koossaan Kirkkovaltio käsitti suurimman osa Keski-Italiasta, Latiumin, Umbrian, Marchen ja legaatit Ravennassa, Ferrarassa ja Bolognassa pohjoiseen Romagnaan asti ja ulottui täten niemimaan poikki. Siihen kuuluivat myös enklaavit Beneventossa ja Pontecorvossa Etelä-Italiassa ja niitä suurempi Comtat Venaissin Etelä-Ranskassa.
Kirkkovaltio uuden ajan pyörteissä

Ranskan suuri vallankumous ja Napoleon osoittautuivat kohtalokkaaksi Kirkkovaltiolle ja katoliselle kirkolle yleensä. Vuonna 1791 Ranska otti kansanäänestyksen jälkeen haltuunsa Comtat Venaissin’in. Ranskalaisten hyökätessä Italiaan 1796 Kirkkovaltio ja sen alueet liitettiin osaksi Napoleonin perustamaa Cisalppista tasavaltaa. Kaksi vuotta myöhemmin ranskalaiset valloittivat koko Kirkkovaltion ja perustivat Rooman tasavallan. Paavi Pius VI kuoli maanpaossa Ranskassa 1799. Kirkkovaltio palautettiin kesäkuussa 1800 ja paavi Pius VII palasi sen hallitsijaksi, mutta ranskalaiset valtasivat sen taas 1808 ja kirkon tilusten jäännöksistä tehtiin Ranskan Tibre'n ja Trasimène’n departementit.
Napoleonin kaaduttua 1814 Kirkkovaltio palautettiin jälleen. Vuodesta 1814 Gregorius XVI:n kuolemaan paavit noudattivat tiukan taantumuksellista politiikkaa valtakuntansa palauttamiseksi. Tämä muuttui 1846 vapaamielisemmän Pius IX:n valinnan myötä.
Kirkkovaltio kärsi Euroopan hullun vuoden vallankumouksissa 1848–1849. Paavi Pius IX syrjäytettiin väliaikaisesti ja uusi, vain nelikuukautinen Rooman tasavalta julistettiin perustetuksi. Kesäkuussa 1849 Ranskan ja Itävallan joukot palauttivat paavin valtaan, ja hän luopui vapaamielisistä aatteistaan ja alkoi ajaa vielä edeltäjiäänkin vanhoillisempaa politiikkaa.
Vuonna 1858 Ranskan keisari Napoleon III ja Sardinian pääministeri Cavour lähtivät sotaan Itävaltaa vastaan. Itävallan joukkojen vetäytyminen Kirkkovaltiosta ja häviö sodassa 1859 johti kapinaan ja Romagnan kapinalliset vaativat liittymistä Italiaan. Helmikuussa 1860 Sardinian kuningas Viktor Emanuel otti Umbrian ja Marchen voimalla. Voitettuaan paavin joukot hän liitti suuren osan Kirkkovaltion alueista Sardiniaan ja otti Italian kuninkaan arvonimen. Alueellisesti supistunut Kirkkovaltio ei enää ulottunut Adrianmereen saakka, vaan siihen kuului vain Latium, Rooman ympäristö. Kirkkovaltion turvasivat Ranskan joukot.